Vabimo vas, da se udeležite  triurnih usposabljanj s področja **KOPOP in LOPS**, ki jih bomo za vas izvedli v prvih mesecih leta 2025.

Če teh tem še niste poslušali, lahko z udeležbo vsake pridobite 3 ure, od skupne obveznosti 9 ur.

Vsaka tema se namreč prizna le enkrat.

* **Petek, 28. februar ob 9.uri, Zakaj pridelovati lokalne sorte kmetijskih rastlin,**

Občina Šentjur pri Celju (Mestni trg 10, 3230 Šentjur), predavajo M. Zupančič, V. Mihalič, M. Vaukan

* **Torek, 4. marec ob 9. uri**, **Dobre kmetijske prakse za ohranjanje tal**,

Občina Šentjur pri Celju (Mestni trg 10, 3230 Šentjur), predavajo B. Dimec, I. Škerbot, A. Marguč Kavc

* **Sreda, 5. marec ob 9. uri**, **Senena prireja od A do Ž**,  *spletno usposabljanje*,

predavajo J. Benedičič, T. Kukenberger in  P. Apat, povezuje R. Samec

*Vas zanima prireja mleka in mesa brez silaže? Med predavanjem "Seneno od A do Ž"  boste iz prve roke spoznali, kako se lotiti senene prireje, vse od planiranja, sušenja, certifikacije in povezovanja. Za vas bodo predavanje izvedli trije izkušeni "seneni kmetje", člani Zavoda seneno.*

Čim prej se registrirajte tukaj:  <https://tinyurl.com/2phpfynj>, povezavo dobite takoj.

**-Torek, 11. marec ob 9. uri**, **Dobre kmetijske prakse za varovanje voda**,

Gasilski dom PGD Gotovlje (Gotovlje 34, 3310 Žalec), predavajo B. Dimec, I. Škerbot, V. Zalokar

\*\*\*\*\*\*\*\*\*\*\*\*\*\*\*\*\*\*\*\*\*

V obdobju od 20. oktobra do 15. decembra '25 bomo izvajali še naslednja triurna usposabljanja za KOPOP in LOPS, tako da boste imeli še dovolj priložnosti, da do 15. 12. '25 opravite skupaj 9 ur. O datumih vas bomo pravočasno obvestili.

* Izzivi prilagajanja podnebnim spremembam v kmetijstvu, Spodnja Savinjska dolina, v živo
* Dobre kmetijske prakse varovanja voda, spletno usposabljanje
* Dobre kmetijske prakse za ohranjanje tal, spletno usposabljanje
* Ekonomika reje lokalnih pasem domačih živali, spletno usposabljanje
* Ekonomika reje lokalnih pasem domačih živali, Savinjska regija, v živo
* Predstavitev zahtev, pogojev ter sistema ekološkega kmetovanja in ekološkega čebelarjenja, spletno usposabljanje
* Kako uspešno preusmeriti kmetijo v ekološko kmetovanje, spletno usposabljanje
* **Petek, 11. julija ’25** bomo na ekološkem čebelarstvu Božičko (Spuhlja 56A, 2250 Ptuj) izvedli 3 urno delavnico z ogledom dobre prakse na temo **Ekološko čebelarjenje** (velja za KOPOP in LOPS).

Predavatelja: dr. Alenka Jurič in Mitja Zupančič.

V okviru delavnice se bomo pogovorili o osnovnih pogojih, zahtevah in postopkih za preusmeritev v ekološko čebelarjenje. Izpostavljena bodo glavna področja, ki jih mora čebelar dodobra obvladati, da lahko s čebelarjenjem uspešno nadaljuje v okviru zahtev ekološkega čebelarjenja. Predstavljeni bodo apitehnični ukrepi in tehnološke rešitve pri obvladovanju varoe v čebeljih družinah. Veterinarka specialistka za zdravje čebel bo predstavila kako analizirati stanje varoje v čebelji družini in kako lahko izvajamo ukrepe zatiranja varoje z uporabo dovoljenih sredstev v ekološkem čebelarjenju. Predstavljene bodo tudi aktualne informacije o ostalih pomembnih boleznih in škodljivcih.

Ker bo delavnica izvedena pri čebelnjaku prinesite s seboj zaščitno opremo, ki jo uporabljate pri vsakdanjem delu s čebelami in se z njo zaščitite pred morebitnimi piki čebel.

Število mest je omejeno, zato se obvezno prijavite tukaj.

Informacije o usposabljanjih s področij preostalih tem, ki jih bodo izvajali na drugih kmetijsko gozdarskih zavodih, lahko najdete na spletni strani KGZS [Usposabljanje kmetov 2024-2025 | KGZ Slovenije](https://www.kgzs.si/usposabljanje-kmetov-2024-2025)

V primeru da imate digitalno potrdilo si lahko skupno število opravljenih ur usposabljanj pogledate na portalu moja e- kmetija na tej povezavi: <https://moja.e-kmetija.gov.si/app/portal/javno>.